Jan Jan Jan wéér op Top-20 | Maroela Media
Die nuwe musiekgroep Jan Jan Jan het verlede week die Top-20 betree, en vandeesweek pronk hulle weer op die Top-20.
Maroela Media het vroeër berig dat dié drie manne se musiekloopbaan alles begin het by 'n foto van hulle in kakieklere wat vroeër vanjaar op Twitter geplaas is, met 'n onderskrif wat mense aangemoedig het om aan 'n kreatiewe naam vir dié nuwe kletsrym-groep te dink.
Tasché Burger, The Voice SA 2019 se wenner, betree die week se Top-20 met 'n lied wat sy saam met Francois van Coke opgeneem het. "Vier seisoene kind", 'n lied uit die pen van sanger Gian Groen, betree die week se Top-20 op nr. 20.
Ruhan du Toit, voorheen van Touch of Class, bly vir die derde week op die nommereenposisie met sy debuut enkelsnit as solo-kunstenaar, "As jy dink jy weet".
In vandeesweek se Maroela Media Afrikaanse Top-20 is daar sewe snitte wat styg, ses wat daal, twee nuwe liedjies wat die week se Top-20 betree en vyf wat onveranderd bly.